Ni av ti som døde med covid-19, hadde kronisk sykdom

Karlsson gir Northug ny sjanse: – Viktig for meg at han var rusfri da han kjørte

Hus på matjord er umoderne, men politikerne sier ja. Hvorfor?

Hvorfor skal vi bygge en bru til 34 milliarder for å erstatte et fungerende kollektivtilbud?

Gjorde storbeslag av øl og sprit i forlatt bil

Jeg vil berømme Midtbyen Management og Trondheim kommune for denne opplevelsen

Ap-veteran: Trist å høre om en kultur som de fleste av oss tar avstand fra

Mener siktet stjal kjetting før han skal ha begått ranet av en

Kommunen ødela og kastet omstridt kunstverk: Forsto ikke at det var kunst

Kjøpte brukt BMW som var «meget pen og velholdt» - en måned etter havarerte den

Droppet forelesningen for å møte Anton (5): – Han er så søt!

Innrømmer svikt: Manglet liste over hvem som var til stede under fredagsbønnen

Brandtzæg hadde ikke hørt om festivalen - men nå har han sin første internasjonale filmpris

- Vi må vise hvilken type mennesker vi er

Kommunen ødela og kastet omstridt kunstverk: Forsto ikke at det var kunst

Saken oppdateres.

En 18 år gammel elev slo en medelev til blods i en garderobe i skoletid på en videregående skole i Trondheim 14. april i år. Hendelsen ble filmet og videoen spredde seg lynraskt på sosiale medier. Videoen viser at flere elever er til stede uten å gripe inn. Eleven som ble banket fikk hjernerystelse og nesebrudd.

Nå har en 18 år gammel mann vedtatt et forelegg på 12 000 kroner for å ha filmet voldsepisoden.

18-åringen som banket en elev ved en videregående skole i Trondheim sier at det ikke er noe mønster i slåsskampene.

La ut på Facebook

Politiinspektør Alf Rune Nilsen ved Trøndelag politidistrikt opplyser at mannen tok opp mobiltelefonen og begynte å filme da hans jevngamle kamerat sparket og slo fornærmede. Politiet mener at mannen deretter sørget for å gjøre den tilgjengelig på nett.

- Én ting er den fysiske delen av handlingen, men det som kan være enda verre er at det blir lagt på nett til offentlig beskuelse. Det blir en ekstra krenkelse og ydmykelse, forklarer Nilsen.

- Det får store konsekvenser for den som blir filmet at dette sprer seg i ungdomsmiljøet. Det virker som det blir vanligere at slikt blir lagt ut på sosiale medier eller bestemte nettsider, og at målet er å ydmyke andre, fortsetter han.

LES MER: Ble slått fire ganger i ansiktet mens andre elever sto og filmet

- La ikke ut på nett

Adresseavisen har vært i kontakt med 18-åringen som bekrefter at han filmet voldsepisoden, men at han ikke ante at det ville utarte seg som det gjorde.

- Jeg har filmet, men ikke lagt ut på sosiale medier. Jeg sendte den til mine kamerater som var i garderoben. Jeg vet ikke hvem som la den ut, sier han til Adresseavisen.

Han forteller at politiet beslagla mobiltelefonen i etterkant av hendelsen.

- Jeg angrer på at jeg filmet, men jeg visste ikke hva som ville skje i garderoben, sier han.

Flere elever fra voldsvideo-episode har blitt midlertidig bortvist fra skole

Vedtok forelegget

Bakgrunnen for forelegget er den nye straffelovens paragraf 267: «Den som gjennom offentlig meddelelse krenker privatlivets fred, straffes med bot eller fengsel inntil 1 år».

- Strafferammen for dette forholdet har blitt høyere og ordlyden er litt endret fra den gamle straffeloven. Jeg mener den har blitt tydeligere, og størrelsen på forelegget skal gjenspeile alvoret i saken, sier Nilsen.

12. juli i år vedtok den 18 år gamle mannen forelegget.

- Jeg kan ikke huske at vi har hatt en lignende avgjørelse som denne. Derfor er det viktig at vi slår hardt ned på slike forhold, og sender et signal til samfunnet om at dette kan man risikere høye bøter for. Mannen som vedtok forelegget har gitt inntrykk for at han angrer, forteller Nilsen.

LES MER: - Dette må aldri mer skje på våre skoler

- Vil klage på forelegget

Advokat Farhad Shariati representerer 18-åringen, og lover at det nå blir et etterspill. Han er ikke enig i politiets avgjørelse.

- Min klient har ikke gjort noe straffbart. Jeg kommer til å klage på forelegget, sier han.

- Hvorfor vedtok han forelegget dersom han mener at deler av bakgrunnen for forelegget ikke stemmer?

- Det var en misforståelse. Politiet har ikke bevis på at han la det ut på sosiale medier, sier Shariati.

- Min klient kunne ikke forutse at det ble så brutalt som det ble. Han er ikke synsk heller, understreker advokaten.

Politiinspektør Nilsen sier at de avventer en eventuell klage før de uttaler seg videre i saken.

Eleven som ble angrepet i garderoben på den videregående skolen sier at han ikke lenger føler seg trygg på skolen

Voldsepisode i retten

Den 18 år gamle mannen som filmet er et ubeskrevet blad for politiet, men utgjør en del av den faste gjengen til 18-åringen som er tiltalt for selve voldshendelsen.

Onsdag denne uka vil 18-åringen møte i Sør-Trøndelag tingrett tiltalt for fem forskjellige hendelser fra 16. september i fjor til 14. april i år. Tre av sakene vil omhandle legemsfornærmelse etter gammel straffelov, mens to saker vil gå under den nye straffeloven, og det handler om henholdsvis kroppskrenkelse og kroppsskade.

Ifølge Nilsen er det satt av to dager til saken.

Følg Adresseavisen på Facebook, Instagram og Twitter.